Пролећна офанзива је била серија офанзива, којима је Немачка освојила велике територије. Ипак није постигнут стратешки циљ брзе победе, а немачке армије су биле исцрпљене, изгубиле су доста војника и налазиле су се на изложеним положајима. За шест месеци рата бројно стање немачке армије је пало са 5, 1 милион војника на 4,2 милиона. људство је било исцрпљено. Немачка врховна команда је предвидела да ће бити потребно нових 200.000 војника сваки месец, али имали су на располагљу само 300.000 за целу годину. Савезници су били тешко погођени, али нису били сломљени. Слабост савезника је био изостанак јединствене врховне команде, па су то поправљали појачањем координације савезничких армија. Осим тога новодошла америчка војска је први пут кориштена као независна формација и показала се у рату. Долазак америчке војске ублажио је недостатак војника, што је дотад био француски и британски проблем. Савезничке офанзива у јулу (Друга битка на Марни ) и офанзива у августу (Стодневна офанзива) показале су се успешним. Немци су потиснути на почетне положаје и ван тога. У то време Немцима су почеле недостајати резерве, а немачка врховна команда је саветовала владу да се преда.